যুবলীগ সেক্রেটারী ও জাতীয় সংসদের হুইপ, বিআরটিসি বাসে গান পাউডার মিশিয়ে মানুষ পুড়িয়ে মারার অভিযোগে অভিযুক্ত মির্জা আযম এমপির এলাকা মাদারগঞ্জের (জামালপুর) জামায়াত নেতারা পুলিশ ও আওয়ামী লীগ ক্যাডারদের ভয়ে এখন এলাকা ছাড়া। গত  ২৭শে জুন বিএনপির হরতাল চলাকালে জামায়াত মিছিল বের করে। এরপরই আওয়ামীলীগের পক্ষ থেকে দোকানপাট ভাংচুরের অভিযোগে জামায়াত নেতাদের বিরুদ্ধে মিথ্যা মামলা দায়ের করা হয়। পুলিশের গ্রেপ্তার ও হয়রানী এড়াতে জামায়াত নেতারা এখন এলাকা ছেড়ে অন্যত্র অবস্থান করছে। তবে জামায়াত নেতাদের বাড়ী-ঘর, ব্যবসা প্রতিষ্ঠানে ভাংচুর ও দখলের পাঁয়তারা করছে আওয়ামী লীগ ক্যাডাররা। এর আগেও একবার জামায়াতের ব্যবসা প্রতিষ্ঠানে ব্যাপক লুটপাট করেছিল স্থানীয় আওয়ামীলীগ ও ছাত্রলীগ ক্যাডাররা।    মির্জা আযমের বাবা মির্জা আবুল কাশেম একাত্তরে  শান্তিবাহিনীর প্রধান ছিলেন। এলাকার মানুষ এখনও তাকে কাশু রাজাকার নামে চেনে। জামায়াত নেতা গোলাম আযমের নাম অনুসারে মির্জা আযমের নাম রেখেছিলেন গোলাম আযম। ১৯৯১ সালে আওয়ামী লীগের টিকিটে নির্বাচন করার সময়ও মির্জা গোলাম আযম নামেই নির্বাচন করেন মির্জা আযম। পরে অধ্যাপক গোলাম আযমের বিরুদ্ধে ঘাদানিকের আন্দোলন যখন তুঙ্গে তখন মির্জা গোলাম আযম তার নাম থেকে গোলাম শব্দটি বাদ দিয়ে মির্জা আযম হয়ে যান।  এখানে আরেকটি বিষয় উল্লেখ্য যে, মির্জা আবুল কাশেম তাঁর একমাত্র কন্যাকে বিয়ে দিয়েছিলেন, জামালপুরের আহলে হাদিস আন্দোলনের  নেতা মাওলানা আব্দুল্লাহ ইবনে ফজলের পুত্র জঙ্গী নেতা শায়খ আব্দুর রহমানের সাথে। এ থেকে বুঝা যায় যে, মির্জা আযমের পরিবারটি মূলত রাজাকার ও জঙ্গীদের পরিবার।    মির্জা আযম নিজেও তার ভগ্নিপতি শায়খ আব্দুর রহমানকে বিভিন্ন সময় আর্থিক সহযোগিতা দিয়েছিলেন। শায়খ রহমান তার শ্বশুরের মাদ্রাসা মির্জা আবুল কাশেম সিনিয়র মাদ্রাসার শিক্ষকতা ছেড়ে সারের ডিলারশীপ পান মির্জা আযমের সহায়তায়। জামালপুরে বিশাল বাড়ি করার ক্ষেত্রে মির্জা আযমের অবদান ছিল। কিন্তু শায়খ রহমান যখন জঙ্গী নেতা হিসেবে গ্রেফতার হন তখন মির্জা আযম ঘোষণা  দেন যে, শায়খ পরিবারের সাথে তাদের কোন সম্পর্ক নেই!    এসব বলার পেছনে আমার একটাই উদ্দেশ্য, যে মির্জা পরিবার একদিন স্বাধীনতা বিরোধী ও জঙ্গীদের পৃষ্ঠপোষক ও আত্মার-আত্মীয় ছিল তারাই এখন মুক্তিযুদ্ধের চেতনাধারী! তারাই এখন মুক্তিযুদ্ধের চেতনায় বিরোধীদের ওপর হামলা নির্যাতন চালাচ্ছে।    এখানে আরেকটি বিষয় উল্লেখ করা দরকার। মাদারগঞ্জে যারা বর্তমানে জামায়াতের রাজনীতি করছেন, তাদের অধিকাংশই একসময় মির্জা আযমের সাথে আওয়ামী লীগের রাজনীতি করতেন। তাদের মধ্যে মির্জা আযমের চাচাতো ভাই মির্জা আব্দুল মাজেদের কথা  উল্লেখ করা যেতে পারে। বর্তমানে তিনি জামালপুর জেলা জামায়াতের নায়েবে আমির। মাদারগঞ্জ থানা জামায়াতের সেক্রেটারীও একসময় মির্জা আযমের ঘনিষ্ঠজন ছিলেন। কেবল জামায়াত করার অপরাধেই তারা ঘর ছাড়া!     সামতেও পড়তে পারেন